Mazibuko is drie jaar gelede as die parlementêre leier van die party aangewys. Sy het glo die nuus met die Sunday Times gedeel nog voordat sy Helen Zille, die leier van die party, oor haar besluit ingelig het.
Zille en Mazibuko het in November 2013 in die openbaar gestry oor die manier waarop die DA se parlementêre koukus die wetgewing oor gelyke indiensneming hanteer het. Na die uitval was daar gerugte dat Mazibuko deur Zille se “nuwe gunsteling”, DA-woordvoerder Mmusi Maimane, gedaag sou word wanneer ŉ nuwe parlementêre leier aangewys moet word.
Mazibuko hou vol dat haar besluit niks met haar en Zille se geskil te make het nie. “Ek het verlede jaar in September al die besluit geneem toe ek, tydens ŉ besoek aan Yale-Universiteit, die waarde van so ŉ breek besef het,” het sy aan die koerant gesê. “Ek het dit al vantevore oorweeg en ek glo dit is die regte ding op die regte tyd vir die DA en vir myself, want dit sal dít wat ek polities aan die DA kan bied, verbeter.”
Die afrikaner sal alleenlik vir sy eie toekoms stem as die DA totaal verswart wat moontlik kan gebeur in die volgende vyf jaar. Die meeste blankes kyk na Zille en opposissie as om na hulle taal, kultuur en regte te kyk.
Die voormalige F1-kampioen was 170 dae lank in ŉ hospitaal in Grenoble nadat hy sy kop teen ŉ klip gestamp toe hy geval het. Hy was vir die grootste gedeelte van dié tydperk in ŉ koma en het baie gewig verloor. Hy is stadigaan weer uit die koma wakker gemaak en op 16 Junie na ŉ hospitaal in Lausanne oorgeplaas wat in breinbeserings spesialiseer. -SAPA